Държавен вестник, бр. 24, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  24
При постоянно  сълзене от едното или двете очи, дължащо се на заболяванията на слъзния апарат, 
годността за военна служба се определя след обективното изследване на слъзните пътища (слъзно-носова 
проба; промиване на слъзните пътища). Сълзотечението се влияе от външните неблагоприятни атмос­
ферни условия и освидетелстваните трябва да се освободят от работа при лоши атмосферни условия, в 
запрашена обстановка и при вредни изпарения.
Решенията са дадени в табличната част.
Н05 Болести на орбитата
Решенията са дадени в табличната част.
Болести на конюнктивата (Н10-Н13)
Кандидатите по графи 1 и 2, страдащи от тежки форми на вернален и блефароконюнктивит,���������
 ��������
неподда­
ващ се на лечение, птеригиум – ограничаващ зрителното поле под 45° темпорално и 300 назално, както 
и тези – с цикатрикси на конюнктивата до степен, ограничаваща подвижността на очите, са негодни за 
военна служба. 
Решенията са дадени в табличната част.
Болести на склерата, роговицата, ириса и цилиарното тяло (Н15-Н22)
Н15 Болести на склерата 
Тук се отнасят болестите на вътрешните очни тъкани, които са в процес на развитие, както и трайни 
последици на вече прекарани заболявания, колагенози, ревматоиден артрит, туберкуоза, луес, подагра, 
фокални инфекции.
Решенията са дадени в табличната част.
(Н16-Н19) Кератит, мътнини, увреждания на роговичните мембрани, дегенерации, наследствени 
дистрофии на роговицата, десцеметоцеле и стафилома на роговицата.
При извършена рефрактивна хирургия на роговицата освидетелстваните са негодни по всички графи 
до изтичане на една година от датата на проведеното лечение. Годността за военна служба се преценява 
след оглед на ретинната периферия, зрителна острота, контрастна чуствителност, мезопично зрение и 
чуствителност към ярка светлина. Решенията по годността се вземат съобразно изискванията на рубрика 
Н52 и рубрика Н54. 
Решенията са дадени в табличната част.
(Н20-Н22) Иридоциклит и други  болести на ириса и на цилиарното тяло
При тези заболявания: 
– по графи 1 и 2 са негодни за военна служба по буква „а“ и буква „б“.
По останалите графи са годни съобразно изискванията за зрителна острота по рубрика Н54.
Решенията са дадени в табличната част.
Болести на лещата (Н25-Н28)
Катаракта и други болести на лещата (афакия, луксация и сублуксация на лещата).Тук не се включват 
Q12.0 Вродена катаракта; Q12. Вродени аномалии на лещата; Т85.2 Механични усложнения, свързани с 
имплантиране на леща, и Z96.1  Псевдофакия.
При наличие на катаракта на едното или двете очи по графи 1, 2  са негодни за военна служба. 
По останалите графи са годни след излекуване, съобразно изискванията за зрителна острота по ру­
брика Н52 и  Н54.
Решенията са дадени в табличната част. 
Болести на хориоидеята и ретината (Н30-Н36)
(Н30-Н32) Хориоретинит, цикатрикси и други заболявания на хориоидеята
Тук се отнасят хориоретинити от всякакъв вид, наследствени дегенерации на хориоидеята,  кръвоиз­
ливи, отлепвания и др.
По графи 1 и 2 са негодни за военна служба. 
По останалите графи са годни, съобразно изискванията за зрителна острота по рубрика Н52 и  Н54. 
Решенията са дадени в табличната част.
(Н33-Н36) Отлепване, разкъсване, съдови и други болести на ретината
Тук се включват и всички преаблационни състояния, исхемията, отокът, ексудатите, кръвоизливите на 
ретината от всякакъв характер, както и всички дегенеративни заболявания на ретината. Наличието на 
тапеторетинална дегенерация на ретината се определя в клинични условия при изследване на тъмнинната 
адаптация, независимо от зрителната острота и без наличието на пигмент. При силно понижение или 
липсващи ERG потенциали се приемa, че има наличие на тапеторетинална дегенерация. Тук се отнасят 
както вродената есенциална хемералопия – придружавана от обективни изменения, така и симптоматич­
ната хемералопия при дегенеративни ретинити, дифузни хориоретинити, болестни форми на късогледство 
и др., при които хемералопията се явява като симптом. Тъй като доказването на хемералопията е трудно, 
решението трябва да се взема след клинично изследване в болнично заведение, като задължително следва 
да се изследват тъмнинната адаптация и периферното зрение. 
Решенията са дадени в табличната част.
Глаукома (Н40-Н42)
Доказването на глаукомата да става в специализирано лечебно заведение на МО. При стойности на 
ВОН над 22 мм Hg, преизчислени след проведена пахиметрия, кандидатите по графи 1 и 2 са негодни 
за военна служба. По останалите графи са годни (постигане на трайно компенсиране на очното наляга­
не в референтни стойности) под диспансерен контрол, съобразно изискванията за зрителна острота по 
рубрика Н52 и  Н54. 
Решенията са дадени в табличната част. 
Болести на стъкловидното тяло и очната ябълка (Н43-Н45)